CELEX: 62010CN0025
Language: mt
Date: 2010-01-15 00:00:00
Title: Kawża C-25/10: Talba għal deċiżjoni preliminari mressqa mit-Tribunal de première instance de Liège (il-Belġju) fil- 15 ta’ Jannar 2010 — Missionswerk Werner Heukelbach E.v. vs État belge — Service Public Fédéral Finances

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/17
            
         Talba għal deċiżjoni preliminari mressqa mit-Tribunal de première instance de Liège (il-Belġju) fil-15 ta’ Jannar 2010 — Missionswerk Werner Heukelbach E.v. vs État belge — Service Public Fédéral Finances
   (Kawża C-25/10)
   2010/C 100/25
   Lingwa tal-kawża: il-Franċiż
   
      Qorti tar-rinviju
   
   Tribunal de première instance de Liège
   
      Partijiet fil-kawża prinċipali
   
   
      Rikorrenti: Missionswerk Werner Heukelbach E.v.
   
      Konvenut: État belge — Service Public Fédéral Finances
   
      Domanda preliminari
   
   Għandhom l-Artikoli 18 (li kien l-Artikolu 12 tat-TKE), 45 (li kien l-Artikolu 39 tat-TKE), 49 (li kien l-Artikolu 43 tat-TKE) u 54 (li kien l-Artikolu 48 tat-TKE) tat-Trattat dwar il-Funzjonament tal-Unjoni Ewropea jiġu interpretati fis-sens li jipprojbixxu l-adozzjoni jew iż-żamma fis-seħħ, mil-leġiżlatur ta’ Stat Membru, ta’ regola li l-iskop tagħha jkun li tirriżerva l-benefiċċju ta’ tassazzjoni bir-rata mnaqqsa ta’ 7 % għall-assoċjazzjonijiet mingħajr skop ta’ lukru, għas-soċjetajiet ta’ mutwu jew għas-sindakati nazzjonali ta’ soċjetajiet ta’ mutwu, għas-sindakati professjonali u għall-assoċjazzjonijiet internazzjonali mingħajr skop ta’ lukru, għall-fondazzjonijiet privati u għall-fondazzjonijiet b’funzjoni pubblika li jkunu stabbiliti fi Stat membru fejn id-de cujus — residenti fir-reġjun tal-Vallonja — kien effettivament residenti jew kellu l-post tax-xogħol tiegħu fil-mument tal-mewt tiegħu, jew li fih huwa kien preċedentement effettivament residenti jew kellu l-post tax-xogħol tiegħu ?